商業道－百老匯道站

商業道－百老匯道站係溫哥華架空列車嘅一座車站，位於溫哥華百老匯道同商業道交界處嘅東邊。

歷史

商業道－百老匯道站係由之前嘅兩個車站，商業道站同百老匯道站，合併而成嘅。

百老匯道站係喺1986年溫哥華世博會之前起好同投入服務嘅車站之一。2002年千禧線投入服務之後，由於接近商業道站，百老匯道站逐漸成為徂成個架空列車系統最繁忙嘅轉線站。2008年，百老匯道站進行徂大規模裝修，起多徂一個出入口，換過徂部昇降機，重將部份防護網換成徂玻璃。裝修喺2009年完工。

商業道站係喺2002年同千禧線一齊投入服務嘅。千禧線通車初期，商業道站曾經一度係千禧線嘅終點站。後來到溫哥華社區學院－克拉克站起好之後，千禧線開始以溫哥華社區學院－克拉克站做終點站。

2009年加拿大線通車前夕，運輸聯線宣佈：為徂避免乘客將百老匯道站同加拿大線嘅百老匯道－市政廳站媾亂，百老匯道站同商業道站將會被合併為一個車站，叫做「商業道－百老匯道站」。改名喺9月7號正式生效，原商業道站改為1號同2號月臺，原百老匯道站改為3號同4號月臺。

從2015年開始，為徂迎接預計2016年通車嘅長青線，商業道－百老匯道站將會再次進行昇級改造，包括：

喺原商業道站起多一座5號月臺；起好之後，商業道站會部分應用西班牙方案：開往濱海車站嘅列車會先開一邊門俾乘客落車，再開第邊門俾乘客上車；
喺百老匯道南邊加設行人廣場；
喺公交車候車區加裝遮雨棚同長凳；
改善無障礙設施。

車站結構

公交車路線

以下路線沿百老匯道向西行，喺商業道出口有站：
9號：開往卑詩大學/歐瑪街/格蘭維街
99號B線：開往卑詩大學
N9號：開往市中心

以下路線沿百老匯道向東行，喺百老匯道出口有站：
9號：開往市界路
99號B線：開往市界路
N9號：開往高貴林中央車站

以下路線沿商業道向南行，係商業道－百老匯道十字路口南邊同北邊都有站：
20號：維多利亞街/54道
N20號：維多利亞街

以下路線由百老匯道轉入商業道，喺商業道出口有站：
20號：開往市中心
N20號：開往市中心
9號同99號B線：開往商業道－百老匯道站

溫哥華架空列車車站